Bergensavisen

Bergensavisen (BA) er en norsk dagsavis som blir utgitt i Bergen i Vestland. Den kom ut første gang 23. mars 1927 under navnet Bergens Arbeiderblad. BA har som formål å drive uavhengig og saklig journalistikk forankret i arbeiderbevegelsens ideer om frihet, demokrati og likeverd. 

Som lokalavis i Bergen konkurrerer BA med Bergens Tidende. For at avisen skal kunne opprettholde driften mottar den årlig pressestøtte.

 Historie 
 Byens arbeiderpresse 
Den første sosialdemokratiske avisen i Bergen var Arbeidervennen, som ble startet av arbeiderbevegelsens grunnlegger i Bergen, Sophus Pihl. Han var dansk fagforeningsmann, hadde bodd i eksil i Sør-Afrika i sju år da han kom tilbake til Bergen i 1885 og umiddelbart startet avis. Han døde i 1888, men hadde etablert en avistradisjon, som ble videreført under skiftende navn. 

I desember 1893 ble Arbeidet etablert, og ble den første røde dagsavisen i landet. I 1905 overtok Arbeiderpartiet i Bergen avisen. I 1911 ble Arbeidet og Bergens Arbeiderparti sentrale i organiseringen av Fagopposisjonen, som fikk flertall på landsmøtet i Arbeiderpartiet i 1918.

Ved splittelsen i Arbeiderpartiet i 1923 fulgte partiet i byen og avisen det nye Norges Kommunistiske Parti, og Arbeidet ble NKPs sentrale avis på Vestlandet. 

Avisens posisjon i byen var så sterk at Arbeiderpartiets første forsøk på å opprette en ny, konkurrerende avis strandet.Side 165. Einhart Lorenz: Det er ingen sak å få partiet lite. NKP 1923–1931, Pax, Oslo (1983) ISBN 82-530-1255-1

 Bergens Arbeiderblad 
Mot slutten av 1920-tallet var NKP svekket og AP styrket. I 1927 ble derfor Bergens Arbeiderblad startet som konkurretn til Arbeidet. Mange av leserne og nøkkelfolkene forlot snart Arbeidet og sluttet opp om den nye avisen, blant annet den kjente og sentrale kulturskribenten Andreas Paulson. Første nummer forelå 23. mars 1927, og avisen kom daglig.

Bergens Arbeiderblad ble fra starten av finansiert av LO. Da Arbeidet ble utkonkurrert i 1930, tok avisen navnet BA, og vokste voldsomt, såpass at BA truet med å utkonkurrere Bergens Tidende mot slutten av 1930-årene.

Den første redaktøren var Gunnar Ousland, som ukependlet til Oslo. Den neste var Oscar Ihlebæk (1900-45). Han var redaksjonssekretær fra starten i 1927, ble redaktør i 1938 og var redaktør fram til BA ble stanset av nazistene i februar 1941. 

Både Arbeidet og BA ble stanset under andre verdenskrig. Under okkupasjonen var avishuset i Christian Michelsens gate 4 hovedkvarter for Nasjonal Samling i Bergen. Ihlebæk ble sendt til fangeleir i Tyskland, og var fange i Sachsenhausen konsentrasjonsleir fra desember 1943, og fra julen 1944 i underleiren Gross-Rosen. Han døde i Bergen-Belsen.

Bergens Arbeiderblad startet opp igjen i fredsdagene i mai 1945, men manglet penger, utstyr, avispapir og kompetanse. Så lenge avisen hadde penger og avispapir, var den byens største avis, noen måneder i 1945. Men så tok både pengene, avispapiret og kreftene slutt høsten 1945. 

Fra 1959 til 1969 var Per Hovdenakk avisens kulturredaktør. «Bergen er den eneste virkelig kulturbyen i Norge. Faktisk Norges eneste by, spør du meg,» sa han i et intervju med avisen til sin 80-årsdag i 2015. I Bergens Arbeiderblad hjalp han frem en hel generasjon av kunstnere som Stig Holmås, Oddvar Torsheim, Erling Gjelsvik, Bård Breivik, Svein Tang Wa, Gerhard Stoltz, Kristian Blystad, Hans Sande, Arvid Pettersen, Heikki Gröhn og Cecilie Løveid. Gunnar Staalesen hadde sin BA-debut høsten 1969 med en artikkel om John Lennon. Løveid debuterte i BA i november 1968. Hovdenakk slapp dem til med penn og pensel på avisens kultur- og ungdomssider, og det var i Bergens Arbeiderblad de fikk prøve seg frem under vignetter som «Ung grafikk» og «Ung lyrikk». Blant spaltistene han engasjerte var Peter Anker og Øivind Bolstad. Med artikler og anmeldelser holdt Hovdenakk BA-leserne grundig orientert om det som rørte seg i samtidens kulturliv, både nasjonalt og internasjonalt. På et tidspunkt forsøkte Bergens Tidende å kapre den allsidige Hovdenakk, men han takket nei. I Bergens Arbeiderblad kunne han tilby en arena og alburom for de unge kunstnerne han var fadder for. Avisens «Vi unge»-side ble lansert tidlig på 1960-tallet med presentasjoner av popmusikk og skoledemokrati, seksualopplysning og russefeiring, hippier og ungdomsmoter. Ingen annen norsk avis hadde noe lignende.Truls Synnestvedt: «Han var kulturens lavmælte altmuligmann», Bergensavisen 12. juni 2021

I mange år var det sterk strid både om avisens journalistikk og om eiendomsretten til avishuset mellom avisen og LO på den ene siden, og Arbeiderpartiet på den andre. Både Per Bratland og Egil Helle sluttet etter strid med de lokale eierne. Mot slutten av 1970-årene var avisen nær konkurs.

 Bergensavis i tabloid 
I 1981 la Bergens Arbeiderblad om fra å være en helformat ettermiddagsavis for hele Vestlandet, til å bli en halvformat morgenavis for Bergen. I 1984 brøt avisen med partijournalistikken og endret linje til å drive fri og uavhengig journalistikk, forankret i et sosialdemokratisk grunnsyn. Avisen hadde sterk fremgang, og fordoblet opplaget fra 1981 til 1994. I 2004 hadde avisen sitt høyeste netto-opplag,  eksemplarer. Siden ble opplaget kraftig redusert og lå i 2016 på om lag 16 000 eksemplarer i netto-opplag.

2. september 1990 begynte BA å utgi søndagsavis, bare en uke etter Dagbladet og Trondheimsavisa, og på samme søndag som VG. Søndagsavisen ble lagt ned 20. mars 2016, samme dag som Bergens Tidende sluttet med sin søndagsutgave.

Et offisielt navnebytte skjedde 10. august 1991Dagspressen nr. 11/1991, utgitt 5. september 1991, s. 24 da navnet ble endret fra Bergens Arbeiderblad til Bergensavisen. Utad het avisen fremdeles bare BA. 8. mars 1994 endret BA formatet fra halvformat til tabloid, samtidig som trykkingen ble flyttet fra Fyllingsdalen til nytt trykkeri på Minde. 

BA lanserte nettavis 19. januar 1996 som den første dagsavisen i Bergen og en av landets første aviser.

1. september 2014 etablerte BA nettstedet Vest24 sammen med Kvinnheringen, Hardanger Folkeblad, Nordhordland, Firda, Firdaposten og Tidens Krav. Vest24 hadde hovedfokus på økonominyheter og skulle dekke næringslivet på Vestlandet. Nettstedet ble lagt ned 8. juli 2016.

I 1998 måtte Trond Mohn redde avisen ved å kjøpe seg inn. Men i 2000 var BA fortsatt i krise, så redaktør Bergos julegave til de ansatte ble ikke som ellers en flaske vin, men en flaske tran.«Olav Bergo: «Jobben kunne tatt livet av meg»», BA 9. oktober 2021 

I 2002 snudde tallene omsider, så avisen gikk med overskudd.Dag Hellesund: «Kåret til årets avis», BA 9. september 2004 Opplaget økte gradvis fra 16.000 til 32.000 solgte aviser daglig. To ganger i Bergos sjefstid er BA blitt kåret til årets avis i Norge. I 2008 solgte avisen både avishus og avispressen på Minde.Kai S. Flatekvål: «Redaktøren lot seg ikke stoppe av hjertestans», BA 8. oktober 2016

Bergensavisen er blant de avisene som mottar mest statsstøtte i Norge. For 2015 var produksjonstilskuddet 27,7 millioner, for 2016 25,7 og for 2017 vel 27,6 millioner kroner.Oversikt fra Medietilsynetoversikt fra medietilsynet.no (Besøkt 19. mars 2018) I 2021 var tilskuddet 35 millioner.Pressestøtte: Dagen og Medier24 får størst økning

 Ansvarlig redaktør 

 Gunnar Ousland 1927–1938
 Oscar Ihlebæk 1938–1941
 Torstein Selvik 1945–1958 (stortingsrepresentant fra 1950–69)
 Jørgen Hustad 1950–1958
 Per Bratland 1958–1962
 Egil Helle 1962–1964
 Odd Ragnar Torvik 1964–1983
 Alf Hildrum 1981–1983
 Olav Terje Bergo 1984–2009
 Anders Nyland 2009–2016
 Sigvald Sveinbjørnsson 2016–2021
 Tor Asmund Godal 2021–2022
 Rune Ulvik 2022–2023
 Guro Valland 2023–

 Opplag 
Kilder dersom ikke annet er nevnt: Perioden 1947–1995: Sigurd Høst: Aviskonkurransen, IJ 1996 (ISBN 82-7147-159-7), ellers Aviskatalogen.Aviskatalogen, tall fra nettsidene til Mediebedriftenes Landsforening  
 1947: 14 679
 1952: 17 336
 1960: 16 102
 1966: 17 297
 1972: 21 077
 1978: 17 792
 1984: 16 780
 1986: 18 670
 1988: 21 018
 1990: 23 875
 1991: 24 352
 1992: 26 290
 1993: 27 398
 1994: 28 274
 1995: 28 903
 1996: 29 384
 1997: 30 735
 1998: 31 022
 1999: 29 972 2000: 29 567
 2001: 29 363
 2002: 28 772
 2003: 30 952
 2004: 32 130
 2005: 31 896
 2006: 30 719
 2007: 29 311
 2008: 27 406
 2009: 25 178
 2010: 22 452
 2011: 19 773
 2012: 17 873
 2013: 16 464
 2014: 15 064
 2015: 13 659
 2016: 13 923
 2017: 16 275 Utviklingen i nettoopplag fra år 2000.Papirandel i mørk, digital andel i lysere tone

Forholdet til Bergens Tidende

 Se også  
 Årets bergenser 

 Referanser 

 Eksterne lenker 



Kategori:Aviser i Vestland
Kategori:Kultur i Bergen
Kategori:Aviser etablert i 1927
Kategori:Aviser eid av Amedia